Brothers in Arms

***Brothers in Arms*** er det femte studioalbumet fra den britiske rockegruppen Dire Straits. Albumet ble gitt ut i mai 1985 og har solgt over 29 millioner eksemplarer over hele verden. Albumet kom i 2003 på 351.-plass i musikkmagasinet Rolling Stones liste over «Tidenes 500 beste album».

Det ble gitt ut fem singler fra albumet; «Money for Nothing» hvor Sting bidro som vokalist og låtskriver, «Walk of Life», «So Far Away», «Your Latest Trick» og «Brothers in Arms». Singelen «Money for Nothing» nådde toppen av salgslistene i USA og ble bandets mestselgende.  

Innspillingen av albumet var en av de første som ble gjort digitalt, og albumet var blant de første som ble gitt ut på CD. LP-versjonen inneholdt de samme sangene som på CD-utgivelsen, men i redigerte versjoner av plasshensyn.

*Brothers in Arms* var bandets største suksess og toppet platelister over hele verden. Bandet innledet en stor verdensturne samme år med 117 byer og 250 konsertlokaler, inkludert 13 utsolgte konserter på Wembley. Albumet var til forskjell fra de foregående basert på fire-minutters poplåter, og bandet fikk flere hitsingler fra albumet, inkludert «Money for Nothing», som også ble fulgt opp med gruppens første musikkvideo som ble spilt på MTV i Storbritannia. Låten var skrevet av Knopfler/Sting, og sistnevnte synger de høye partiene gjennom hele sangen. Dette mer poppregede albumet avviker fra hovedtrekkene i bandets historie. 

Albumet regnes blant de mestselgende i historien med over 30 millioner kopier og det mest solgte britiske musikkalbum gjennom tidene. I Norge lå albumet i 11 uker på 1. plass. Steve Barrons musikkvideo til Money for Nothing ble brukt til å markedsføre Boschs datamaskin. Video til «Money for Nothing» og videoen til a-has «Take on Me» var de største videosuksessene på 1980-tallet. Dire Straits bidro til Live Aid på Wembley sommeren 1985, noe som stimulerte salget av deres nye album. Det har vært diskutert om teksten til «Money for Nothing» er homofob, sexistisk og rasistisk.

Den kommersielle suksessen til *Brothers in Arms* ble godt hjulpet av at platen var en av de første digitale innspillingene og var produsert for det da nye formatet, CD, noe som gjorde albumet til symbol for nye teknologien. CD-en ble lansert i 1982 og ble til å begynne med brukt til klassisk musikk og ikke rock. 

## Sporliste

# «So Far Away» – 5:12
# «Money for Nothing» (Knopfler/Sting) – 8:26
# «Walk of Life» – 4:12
# «Your Latest Trick» – 6:33
# «Why Worry» – 8:31
# «Ride Across the River» – 6:58
# «The Man's Too Strong» – 4:40
# «One World» – 3:40
# «Brothers in Arms» – 6:55

Alle sanger er skrevet av Mark Knopfler, unntatt hvor annet er nevnt.

**Gitarer:**

* «Why Worry» og «So Far Away»: rød Schecter Stratocaster
* «Ride Across the River»: sunburst Schecter Stratocaster
* «Money for Nothing» og «Brothers in Arms»: Gibson Les Paul 1959
* «Walk of Life»: rød Schecter Telecaster
* «Your Latest Trick»: Gibson Chet Atkins
* «The Man's too Strong»: Ovation Adams
* «One World»: sort Steinberger GL2

## Besetning

* Mark Knopfler: gitar, vokalist
* John Illsley: bass, bakgrunnsvokalist
* Jack Sonni: gitar, bakgrunnsvokalist
* Alan Clark: keyboard
* Guy Fletcher: keyboard, bakgrunnsvokalist
* Chris White: saksofon, bakgrunnsvokalist
* Terry Williams: trommer

### Andre medvirkende
* Omar Hakim: trommer
* Michael Brecker: saksofon
* Randy Brecker: trompet
* Malcolm Duncan: tenorsaksofon
* Neil Jason: bass
* Tony Levin: bass
* Jimmy Maelen: perkusjon
* Michael Mainieri: kor
* Dave Plews: horn
* Sting: vokal på «Money for Nothing»

## ''Brothers in Arms''-turneen
Turneen startet 26. april 1985 i Split og ble avsluttet 16. april 1986 i Sydney. Dire Straits opptrådte i 25 land og gjennomførte over 200 konserter på de tolv månedene turneen varte. Blant annet spilte de «Money for Nothing» (med Sting) og «Sultans of Swing» på Live Aid i London. I juni 1985 fylte de opp Wembley sju kvelder på rad. En av konsertene ble filmet og TV-sendt i musikkprogrammer *the Tube*. I desember 1985 holdt de 23 konserter i Storbritannia. Dire Straits avsluttet turneen i Australia. Der holdt de 20 konserter i Sydney i løpet av våren 1986. Den siste konserten ble kalt «the final oz» og ble TV-sendt.

**Spilleliste for turneen:**
* «Ride Across the River»
* «Expresso Love»
* «One World»
* «So Far Away»
* «Romeo & Juliet»
* «Private Investigations»
* «Sultans of Swing»
* «Why Worry»
* «Walk of Life»
* «Two Young Lovers»
* «Money for Nothing»
* «Wild West End»
* «Tunnel of Love»
* «Brothers in Arms»
* «Solid Rock»
* «Going Home»

Andre sanger som ble spilt på turneen:
* «The Man's Too Strong» (spilt på Wembley)
* «Your Latest Trick» (spilt i Sydney)
* «Industrial Disease» (spilt i Sydney) 
* «Portobello Belle»
* «Six Blade Knife» (spilt i Split)
* «Newcastle Independent» (spilt i Houston)
## Referanser

 



## Eksterne lenker
*